Péter Kovács, Rea Salokannel & Saara Sirkeoja: Lasin sielu – Koristellut ja hiotut muodot
2026-01-30 10:00 - 2026-03-03 18:00 UTC | Galleria U, Liszt-instituutti – Unkarin kulttuurikeskus
Lasinpuhaltajamestari Péter Kovácsja hänen kollegansa Rea Salokannelja Saara Sirkeoja esittelevät Galleria U:ssa lasiteoksia, joissa yhdistyvät huippuosaaminen, käsityön perinne ja luova mielikuvitus.

Lämpimästi tervetuloa näyttelyn avajaisiin torstaina 29.1.2026 klo 18.00. Tilaisuudessa ovat paikalla näyttelyn taiteilijat.
Ilmoittautuminen avajaisiin: https://forms.office.com/e/7Cv9wMJG82
(Tapahtumassa otetaan valokuvia, joita voidaan käyttää Liszt-instituutin viestinnässä.)

Unkarilainen Péter Kovács on lasinpuhaltajamestari, jolla on 30 vuoden ammatillinen kansainvälinen kokemus alallaan. Uransa aikana Kovács on työskentellyt kymmenen vuoden ajan maljojen valmistuksen parissa Salgótarjánin lasitehtaalla Unkarissa, ja vuodesta 2008 lähtien Iittalan lasitehtaalla, jossa hän on erikoistunut suomalaisten muotoilijoiden suunnittelemien lasiesineiden valmistukseen.

Rea Salokannel on puhaltanut lasia vuodesta 2005. Vuosien aikana hän on työskennellyt lasitehtailla Nuutajärvellä ja Iittalassa ja osallistunut useisiin kansainvälisiin työpajoihin ja yhteistöihin sekä Suomessa että ulkomailla. Lasinpuhaltajan ammattitutkinnon lisäksi Rea on koulutukseltaan muotoilija ja graafinen suunnittelija.

Saara Sirkeoja on puhaltanut lasia yli 10 vuoden ajan. Hän on valmistunut Ikaalisten käsi- ja taideteollisesta vuonna 2015 lasialan artesaaniksi. Hän on työskennellyt Ruotsissa lasistudiossa ja Iittalan lasitehtaalla lasinpuhaltajana, jossa hän opiskeli kisälliksi vuonna 2019.

Visit event in our website: Tapahtumainfo.fi
